o
Siipiesi suojassa
Pyhyytesi kätköpaikassa
Odotan Sinua, Herrani, Jumalani ja Kuninkaani
Kaikkeinpyhimmässä
Vedät minua lähemmäs rakkaudellasi
Hylkäämään kaiken vuoksesi, Jumalani ja Kuninkaani
Olen kätkettynä rakkauteesi
Syvällä sydämessäsi, Herra
Haluan tuntea Sinua paremmin
Pidä minut siipiesi suojassa
Turvassa pyhyytesi kätköpaikassa
Tarvitsen Sinua yhä enemmän
Siipiesi suojassa
Pyhyytesi kätköpaikassa
Odotan Sinua, Herrani, Jumalani ja Kuninkaani
Kaikkeinpyhimmässä
Vedät minua lähemmäs rakkaudellasi
Hylkäämään kaiken vuoksesi, Jumalani ja Kuninkaani
Olen kätkettynä rakkauteesi
Syvällä sydämessäsi, Herra
Haluan tuntea Sinua paremmin
Pidä minut siipiesi suojassa
Turvassa pyhyytesi kätköpaikassa
Tarvitsen Sinua yhä enemmän
Kätke minut
Pidä minut, Herra
Turvassa kätköpaikassa
Kätke minut
Pidä minut, Herra
Turvassa kätköpaikassa
Olen kätkettynä rakkauteesi
Syvällä sydämessäsi, Herra
Haluan tuntea Sinua paremmin
Pidä minut siipiesi suojassa
Turvassa pyhyytesi kätköpaikassa
Tarvitsen Sinua yhä enemmän
Kätke minut
Pidä minut, Herra
Turvassa kätköpaikassa
Kätke minut
Pidä minut, Herra
Turvassa kätköpaikassa
Kiitos, Maarit. Maarit on King's Ministriesistä.
Olen Rory Kaye. Aloitan uuden ohjelmasarjan.
Pidin 12-osaisen sarjan Jumalan auktoriteetissa kasvamisesta.
Viimeksi olen puhunut Pyhän Hengen lahjoista.
Puhuin myös siitä, miten voimme tuntea Jumalan tahdon -
ja toteuttaa sen Pyhän Hengen avulla.
Puhuin vihollisen voittamisesta ja vastustamisesta.
Tahdon puhua parissa seuraavassa jaksossa kokemuksistani Suomesta.
Asun Ruotsissa vaimoni ja kuuden lapsen kanssa.
Nyt vanhin poikani on muuttanut pois vaimonsa Saran kanssa.
Olen käynyt Suomessa vuodesta 1989 asti 80 kertaa.
Minut kutsuttiin kaksi vuotta sitten pastoritiimiin -
seurakuntaan Turun lähellä paikassa nimeltään Mietoinen.
Mietoisissa eräällä maatilalla, Haraisten kodissa, oli kotiseuroja.
Kävin siellä 3-4 kuukauden välein.
Minut kutsuttiin vastaavaksi pastoriksi.
On suuri etuoikeus toimia pastorina Suomessa.
En osaa juurikaan suomea, mutta puhun ruotsia.
Kun asuu Ruotsissa, ruotsin kielen oppii helposti.
Minun on kohennettava myös suomen kielen taitoani.
Rukoillaan aluksi. Isä, pyydämme Jeesuksen nimessä, -
auta meitä tuntemaan tahtosi.
Auta meitä erottamaan tahtosi.
Anna meille ilmestystä ja auta erottamaan johdatuksesi.
Jeesuksen nimessä, aamen.
Puhun siitä, miten saada Jumalalta johdatusta ja viisautta.
Mistä tietää, mikä on Jumalasta? Ensi kerralla puhun -
häpeän, epävarmuuden ja ihmispelon voittamisesta.
Olen kärsinyt niistä itsekin. Ymmärrän suomalaisia, -
joista monet kamppailevat niiden kanssa.
Tänään puhun ilmestyksestä ja Jumalan tahdon tuntemisesta.
Luetaan Raamatusta apostoli Paavalin rukous.
Paavalin kirjoitukset ovat ihania. Niissä on paljon viisautta.
Tämä on Efesolaiskirje.
Luen Ef. 1:15:stä eteenpäin.
"Saatuani kuulla uskostanne Herraan Jeesukseen" -
"ja rakkaudestanne kaikkia pyhiä kohtaan" -
"olen lakkaamatta kiittänyt teistä muistaessani teitä rukouksissani."
Kun 22 vuotta sitten koin suomalaisten vilpittömyyden -
ja rikkinäisyyden, olen siitä asti rukoillut suomalaisten puolesta.
Rakastan Suomea. Kiitän siitä, että minut on asetettu yhteyteenne.
Vietän Suomessa noin viikon kerrallaan parin kuukauden välein.
Palvelen Haraisten kodissa, TV7-kanavalla ja muualla.
Se on suuri etuoikeus.
Vanhimmat Turussa ovat ottaneet minut ystävällisesti vastaan.
He järjestävät tapaamisia sen mukaan, miten pääsen paikalle.
Yritämme yhdessä selvittää, mikä on Jumalan tahto -
seurakuntansa varalle Turussa.
Annan profetian, ennen kuin jatkan Paavalin rukousta.
Herra sanoo Suomelle näin: "Rakastan teitä."
"Olen kutsunut teidät kansaksi, joka on vahva Pyhässä Hengessä."
"Olette kansa, joka ei ole vahva omassa voimassaan," -
"vaan Jumalan Sanan tuntemisessa. Olette uskollisia Sanalle" -
"ja Pyhän Hengen ilmoitukselle."
"Jos teillä on ongelmia puhtaan vaelluksen kanssa, autan teitä."
"Olkaa rehellisiä ja avoimia."
"Pyytäkää avoimesti apua joltakulta luottohenkilöltä."
"Teidän ei tarvitse kantaa kuormaa yksin. Kannan sitä kanssanne."
"Lähetän elämäänne ihmisiä, jotka rakastavat teitä," -
"niin että he eivät pelkää tulla lähelle."
"Haluan, että vapaudutte kaikesta saastasta."
"Haluan teidän vapautuvan pornosta ja kaikesta, mistä omatunto soimaa"
Herra sanoo Suomelle: "Lähetän teidät lähetystyöhön maailmalle."
"Suomessa järjestetään ylistyskokouksia," -
"joissa kymmenet tuhannet ihmiset palvovat minua."
"Monet saavat siellä vahvistuksen lähetyskutsuun."
"Olkaa todistuksia naapureillenne, koulutovereillenne," -
"työtovereillenne ja turvapaikanhakijoille."
"Olen tuonut lähetyskentän keskuuteenne."
Aamen.
Luetaan Paavalin rukous loppuun Ef. 1:17:stä.
"Rukoilen, että Herramme Jeesuksen Kristuksen Jumala..."
Kuka oli Jeesuksen Isä? Ketä Hän rukoili? Isä Jumalaa.
"Rukoilen, että Herramme Jeesuksen Kristuksen Jumala," -
"kirkkauden Isä, antaisi teille viisauden ja ilmestyksen Hengen," -
"niin että oppisitte tuntemaan Hänet"
Mitä paremmin tunnemme Jumalaa, -
sitä enemmän haluamme elää Hänen tahtonsa mukaisesti.
Olen 22 vuoden aikana oppinut suomalaisista sen, -
että he pitävät sanansa 99,9 prosentin varmuudella.
Suomalaiset ovat luotettavia.
Jeesus ja Jumala ovat vielä sitäkin paljon uskollisempia.
Monet suomalaiset pelkäävät vastuuta, -
koska he haluavat tehdä kaiken täydellisesti.
Jumala haluaa antaa voiman tehdä paljon enemmän.
Paavali rukoilee, että meillä olisi viisauden ja ilmestyksen henki, -
niin että oppisimme tuntemaan Jumalan.
"Rukoilen, että Hän valaisisi sisäiset silmänne näkemään"
Meillä ei ole ymmärrystä vain mielessä vaan myös sydämessä.
Unelmamme ovat sydämessä.
"Että Hän valaisisi sisäiset silmänne näkemään," -
"millaiseen toivoon Hän on meidät kutsunut," -
"miten äärettömän rikkaan perinnön Hän antaa meille pyhien joukossa."
Toivo on se, että saamme kirkas- tetut ruumiit ja saamme hallita.
Nyt hallitsemme tiettyyn määrään asti.
Kun Jeesus palaa, hallitsemme uudessa maassa.
Herra tuo tuomion. Hän tekee uuden taivaan ja maan.
"Jotta tiedämme, miten mittaamaton on hänen voimansa," -
"joka vaikuttaa meissä uskovissa."
Sinussa on mittaamaton voima, joka auttaa voittamaan synnin, -
olemaan Kristuksen kaltainen ja tuntemaan Jumalan tahdon.
Ef. 2:10:ssä sanotaan, että olemme Hänen tekoaan.
Olemme keskeneräisiä mutta silti ihania.
Jumala luo meissä pyhyyttä. Hän muovaa meitä kaltaisuuteensa.
Opetin muutama kuukausi sitten Kristuksen kaltaisuudesta.
Jumala haluaa muuttaa meitä yhä enemmän Jeesuksen kaltaisiksi.
Meidän on tehtävä yhteistyötä ja suostuttava Pyhän Hengen ohjaukseen
Puhutaan siitä kohta lisää.
Ef. 1:19: "Se on sama väkevä voima"
Se on käsittämätön.
Se on kuin Hänen oma väkevä voimansa.
Kun me toimimme voimassa, on kuin Hän itse toimisi voimassaan.
"Hän osoitti tuota voimaa, kun Hän herätti Kristuksen kuolleista" -
"ja asetti Hänet istumaan oikealle puolelleen taivaassa."
Jumala toimi ylösnousemusvoimalla herättäessään Jeesuksen kuolleista.
Me kaikki heräämme kuolleista ja saamme ylösnousemusruumiin.
Luetaan Jaak. 4:17.
Kiitos Jumalalle Hänen Sanastaan.
Tässä sanotaan: -
"Joka tietää, mitä on tehtävä," -
"mutta ei tee, se syyllistyy syntiin."
Jaakob, Jeesuksen veli, johti Jerusalemin seurakuntaa.
Paavalikin sanoo, että on syntiä olla tekemättä sitä, -
minkä tietää hyväksi.
Monet tietävät, mikä on oikein, mutta silti emme tee sitä.
Jumala sanoo: "Kääntykää. Antakaa minun auttaa."
Luetaan Jaak. 1:7-8.
Tämä on vahva kehotus.
Sen mukaan jos olemme kahtaalle horjuvia, -
meidän ei pidä odottaa mitään Jumalalta.
Monet ihmettelevät, mikseivät he saa rukousvastauksia.
He pitävät Jumalaa huijarina tai kitsaana.
Jumala on aina antelias.
Hän antaa soimaamatta.
"Kahtaalle horjuva on epävakaa kaikessa mitä tekee."
"Älköön sellainen luulko saavansa Herralta mitään."
Kahtaalle horjumisesta voi tehdä parannusta.
Kun pyytää Jumalalta apua eikä epäile, -
Jumala auttaa pääsemään yli kaikesta.
Jotkut kärsivät demonisista hyökkäyksistä. Tarvitsemme tukea.
Niiden voima täytyy murtaa.
Se voi muuttaa elämän hetkessä. Minulle kävi niin.
En pystynyt vaeltamaan täydessä puhtaudessa.
Pyysin esirukousta. Minulle sanottiin, että minussa on henki.
Pietarikin sanoi kristityille, että vihollinen väijyy uskovia.
Vihollinen hyökkäilee meitä vastaan koko ajan.
Meillä on uskon kilpi. Voimme saada suojan kaikilta hyökkäyksiltä.
Ensin meidän on lopetettava omissa teoissa vaeltaminen.
Luetaan yhdessä Jaak. 3:17.
Tämä on Jumalan puheen erottamista käsittelevä lempijakeeni -
koko Raamatussa.
Jos Jumala puhuu, Hän puhuu viisaudessa ylhäältä.
Ellei se ole sitä, se ei ole Jumalan puhetta.
Monilla on sama kokemus kuin minulla nuorena uskovana.
Jos sana ei vastaa Raamattua ja Jeesuksen Persoonaa, -
se ei ole Pyhä Henki vaan apuhenki, -
joka teeskentelee olevansa Pyhä Henki. Älä kuuntele sellaista.
Kaikki Jumalasta on linjassa Sanan ja Jeesuksen Persoonan kanssa.
Jaak. 3:17: "Ylhäältä tuleva viisaus on ensiksikin puhdas," -
"rauhaisa, lempeä, taipuisa, täynnä laupeutta ja hyviä hedelmiä," -
"se ei epäile, ei teeskentele."
"Vanhurskauden hedelmä kylvetään rauhassa rauhan tekijöille."
Jumala kutsuu meitä rauhaan, puhtaaseen omaantuntoon, -
anteeksiantoon, voimaan voittaa kiusaukset -
ja kasvamaan uskossa hengellisiksi isiksi ja äideiksi.
Hän haluaa auttaa meitä erottamaan Hänen tahtonsa.
Viimeksi puhuin Jumalan auktoriteetissa kasvamisesta.
Puhuin Pyhän Hengen lahjoista ja Jumalan tahdon tuntemisesta.
Tahdon nyt puhua siitä, miten voimme kasvaa viisaudessa.
Jaak. 1:5:ssä sanotaan: "Jos joltakulta puuttuu viisautta," -
"anokoon sitä Jumalalta, ja Hän antaa sitä."
Herra sanoo: "Jos pyydät joka päivä monta kertaa viisautta," -
"annan sitä Sinulle joka tilanteessa."
"Miksi yrität selvittää kaiken omin neuvoin," -
"kun voit saada viisauden ja ilmestyksen hengen?"
"Rakastan teitä," sanoo Herra. "Olkaa opetuslapsiani."
Rabbi tarkoittaa opettajaa.
"Rabbinne, Pyhä Henki, opettaa teille kaiken."
"Jeesus kuoli ristillä, jotta voisimme saada Pyhän Hengen."
Ota vastaan tuo sana. Uskon sen olevan Herrasta.
Tahdon puhua siitä, mistä tiedämme, että olemme Jumalan tahdossa.
Nuorena uskovana minulla oli hengellinen isä, Gerald Derstine.
Hän vihki minut palvelutyöhön, -
evankelistaksi, profeetaksi ja apostoliksi.
Sanoin: "Olen vasta nuori Herrassa. Voiko se olla totta?"
Hän sanoi: "Se on kutsusi, mutta sinun pitää kasvaa siihen."
Hän sanoi: "Elän Jumalan tahdossa."
Hän sanoi, että edessämme on jo valmistetut teot joka päivä.
Viittasin siihen aiemmin Ef. 2:10:ssä.
Olemme Hänen tekoaan, luodut Kristuksessa Jeesuksessa -
hyviä töitä varten. Emme pelastu tekojemme ansiosta, vaan uskosta.
Kun lepäämme uskossa ja lopetamme omassa voimassa ponnistelun, -
otamme vastaan anteeksiannon ja Pyhän Hengen avun.
Se tarkoittaa sitä, että lakkaamme toimimasta omassa voimassamme.
Lepäämme uskossa ja teemme kaiken luottaen Jumalan apuun -
ja uskoen Häneen.
Kun teemme sen, täytymme Pyhän Hengen rauhalla ja ilolla.
Gerald Derstine sanoi: "Elän Jumalan tahdossa."
Hän lainasi jaetta Ef. 2:10:stä.
Meidät on tarkoitettu tekemään hyviä tekoja.
Kun pyydämme Jumalalta viisautta, osaamme selvittää, mitä ne ovat.
Kun eteesi tulee ihmisiä yllättäen, -
anna Jumalan auttaa sinua kohtaamaan heidät oikealla tavalla.
Voimme päivä kerrallaan tehdä kaiken, mitä meiltä odotetaan.
Lakkaa murehtimasta, ettet tee sitä, mikä on oikein.
Fil. 4:6-7:ssä sanotaan: "Älkää mistään murehtiko."
"Viekää kaikki Jumalan eteen rukouksessa."
Anna Hänelle sydämessäsi kaikki ahdistus ja huoli.
Mene rakastavan Jumalan eteen.
Voit pyytää Häneltä mitä tahansa.
Voit myös uskoa, että Hän välittää Sinusta.
Kiitä Häntä. Silloin rauha, joka ylittää ymmärryksen, -
varjelee mielesi ja sydämesi Kristuksessa.
Paavali sanoo: "Ajatelkaa sitä, mikä on hyvää ja puhdasta."
Älä täytä mieltäsi pahuudella.
Kun näet pahuutta, rukoile ja luovu siitä.
Kun näet ihmisiä, jotka tekevät syntiä, rukoile heidän puolestaan.
Jos synti uhkaa viedä heitä pois Jumalasta, -
nuhtele heitä rakkaudellisesti.
Gal. 6:1-2:ssa muistutetaan, että olemme itsekin syntisiä.
Meillä on omat heikkoutemme. Nuhtele nöyryydessä ja lempeydessä.
Pietari sanoo jotakin hyvin selvästi.
Heitä kaikki huolesi Herran ylle. Hän välittää sinusta.
Herra sanoo: -
"Välitän syvästi elämäsi jokaisesta yksityiskohdasta. Et ole yksin."
Teistä joidenkin täytyy kertoa muille, mitä on meneillään.
Teidän täytyy saada rukousta muilta ja viisautta vanhimmilta.
Vanhimmat auttavat selvittämään, mitä tehdä.
Tulkaa luokseni, antakaa kaikki huolenne minulle.
Luottakaa minuun, niin saatte levätä uskossa.
Lopuksi kerron todistuksen.
Kävelin ilman kenkiä Havaijilla 1978.
Joku oli yrittänyt tappaa minut evankeliumin takia.
Minut oli pakotettu riisuutumaan. Minulla oli vain shortsit ja paita.
Minulle oli annettu 24 tuntia aikaa poistua.
Olin nuori uskova. Kävelin tietä pitkin.
Siellä oli lasinsiruja. Koirat haukkuivat. Rukoilin Jumalaa.
Pyhä Henki sanoi: Orja ei ole isäntäänsä ylempänä.
Jos he tekivät sen minulle, he tekevät sen teillekin.
Kärsimys ja vaikeudet kuuluvat uskonkypsyyteen kasvamiseen.
Jumala sallii sen, jotta kääntyisimme Hänen puoleensa.
Se on kullan puhdistamista.
Jumala haluaa puhdistaa uskoamme niin kuin kultaa puhdistetaan.
Hän kuumentaa sitä ja poistaa kaiken kuonan, -
kunnas Hän näkee kullasta oman heijastuksensa.
Jumala haluaa nähdä heijastuksen itsestään sinun elämässäsi.
Hän rakastaa sinua ja uskoo sinuun. Niin minäkin.
Ota meihin yhteyttä TV7-kanavan kautta. Välitämme sinusta.
Käy paikallisseurakunnassa ja pyydä apua.
Haluamme, että vahvistut Herrassa ja vaellat ilmestystiedossa. Aamen.
Suomennos: Marianne Tenetz